ইমতিয়াজ মাহমুদ: দেখবেন যে সেক্যুলার বা বাম বা লিবারেলরা সাধারণত দেশের সংখ্যালঘুদের প্রতি সহানুভূতিসম্পন্ন হয়। সকল সংখ্যালঘু। ধর্মীয় সংখ্যালঘু বা এথনিক মাইনরিটি যেই হোক। এই চিত্র মোটামুটি সব দেশেই। এমনকি এলজিবিটি অধিকারের পক্ষেও বেশীরভাগ লেফট লিবারেল সেক্যুলাররা থাকে। এর কারণ হচ্ছে সংখ্যালঘুরা সাধারণত সংখ্যাগুরুদের হাতে নির্যাতিত হয়। নির্যাতনের মাত্রা কোথাও কম কোথাও বেশী, কোথাও দৃশ্যমান কোথাও নয়- কিন্তু নির্যাতন হয়ই। আর বাম কিংবা লিবারেল যারা আছে, এড়া তো নির্যাতিতের পক্ষে থাকবেই। এইজন্য দেখবেন যে বাংলাদেশে লেফট লিবারেলরা সাধারণভাবে হিন্দুদের প্রতি একটু সহানুভূতিসম্পন্ন আবার ভারতে একই মতে লোকেরা সেখানকার মুসলমানদের প্রতি সহানুভূতিসম্পন্ন।